open-index/open-wikipedia-markdown huggingface dataset:
கண்ணூறு பொம்மைகள்

**கண்ணூறு பொம்மைகள்** என்பது பல்வேறு தென்னிந்தியர்கள் வீடுகள் அல்லது அலுவலகங்களில் வைக்கப்பட்டுள்ள பொம்மைகளாகும். இவை கண்ணூறுகளை தவிர்க்கும் பொருட்டு தொங்கவிடப்படுகின்றன. இவை திருஷ்டி பொம்மைகள் என அழைக்கப்படுகின்றன. 

## பொம்மைகள்
### திருஷ்டி பூத பொம்மை
கண்ணூறு பூத பொம்மை அல்லது திருஷ்டி பூத பொம்மை என்பது அரக்கர் தலை பொம்மையை குறிக்கும். 

தடித்த புருவமும், முறுக்கிய மீசையும், கோரைப்பற்களுடன் நாக்கினை தொங்கவிட்டுக் கொண்டிருக்கும் இரண்டு கொம்புகளை கொண்ட அரக்கர் உருவினை கண்ணூறு பூதமாக பயன்படுத்துகின்றனர். சைவர்களின் வீடுகள் திருநீறு அணிந்த பூத பொம்மையும், வைணவர்களின் வீடுகளில் திருமண் அணிந்த பூத பொம்மையும் காணப்படுகின்றன. 

பார்ப்பதற்கு அசுரர்கள் போல் இருக்கும் இவை அந்த இடங்களை கண்ணூறில் இருந்து அல்லது தீய சக்திகளில் இருந்து பாதுகாக்கும் என்று சிலரால் நம்பப்படுகிறது. இந்தியாவின் பல பகுதிகளிலும், உலகின் அனைத்து பண்டைய நாகரீகங்களில் இந்த வழக்கம் வேறு வேறு வழிமுறைகளில் உள்ளது.

## கண்ணேறு பொம்மையின் சிறப்பு
 
**கண்ணேறு பொம்மை** ( தமிழ் ), **திருஷ்டி கோம்பே** ( கன்னடம் ) அல்லது **திருஷ்டி பொம்மா** ( தெலுங்கு ) என்பது தென்னிந்தியாவில் பரவலாக காணப்படும் பொம்மை வடிவில் தொங்கவிடப்படும் ஒரு தாயத்து ஆகும் . பார்ப்பவரை பயமுறுத்தும் பண்புகளைக் கொண்டிருப்பதால் , இந்த பொம்மைகள் முக்கியமாக கட்டுமான தளங்கள், வீடுகள், குடியிருப்பு கட்டிடங்கள் மற்றும் வாகனங்களில் தொங்கவிடப்படுகின்றன,  தீய சக்திகளில் இருந்து வரும் தீமைகளை மற்றும் தீங்குகளை தடுக்கும் நோக்கம் கொண்ட இந்த உருவங்கள் கருணையுள்ள அசுரர்களாகக் கருதப்படுகிறார்கள் , மனிதர்களை பயமுறுத்தும் நோக்கில் அல்லாமல், தீய எண்ணங்களையும் தீங்கிழைக்கும் சக்திகளை பயமுறுத்துவதற்கு அச்சுறுத்தும் தோற்றத்தில் இந்த உருவங்கள் இடம்பெற்றுள்ளனர்.  புராதான அரக்கர்களை போன்ற பண்டைய கிரேக்கத்தின் பெரும்பாலும் சிவப்பு, மஞ்சள் அல்லது பச்சை தலைகள், அலங்கார அகன்ற, விழித்து பார்க்கும் கண்கள்,  மீசையுடைய முகமூடிகள் போன்றவைகள் இந்திய மாநிலங்களான தமிழ்நாடு , கர்நாடகா , தெலுங்கானா , ஆந்திரப் பிரதேசம் மற்றும் புதுச்சேரி யூனியன் பிரதேசங்களில் பரவலாக காணப்படுகின்றன .  கெட்ட எண்ணங்களின் தொடர்ச்சியான தாக்குதலே கண்ணேறு என்பதாகும்.

## இலக்கியத்தில் கண்ணூறு

* திருவருட்பாவில் திருநீறு அணிவதால் கண்ணேறுவில் இருந்து பக்தர்களை பாதுகாக்கும் முருகனை பற்றி  இப்படி கூறப்படுகின்றது.

:திவசங்கள் தொறும்கொண்டிடு தீமைப் பிணிதீரும்
:பவசங்கடம் அறுமிவ்விக பரமும் புகழ்பரவும்
:கவசங்கள் எனச்சூழ்ந்துறு **கண்ணேறது** தவிரும்
:சிவசண்முக எனவேஅருள் திருநீறணிந் திடிலே.

## மேற்கோள்கள்

பகுப்பு:இந்து சமய நம்பிக்கைகள்
பகுப்பு:இந்து சமயச் சடங்குகள்
பகுப்பு:பொம்மைகள்
பகுப்பு:முகமூடிகள்
ஓம் (மின்னியல்)

[thumb|ஓமில் தடையை அளவிடுவதற்குப் [பல்பயன் அளவி|பல்மானி பயன்படுத்தப்படுகின்றது. இவ்வுபகரணத்தின் மூலம் அழுத்த வேறுபாடு, மின்னோட்டம் என்பனவற்றையும் அளக்க முடியும்.]]

**ஓம்** (ஆங்கிலம்: *Ohm*) என்பது தடையை அளப்பதற்கான சர்வதேச அலகு ஆகும். இதனுடைய குறியீடு Ω ஆகும். இவ்வலகுக்கு சார்ச்சு சைமன் ஓம் என்ற செருமனிய இயற்பியல் வல்லுநரின் பெயர் சூட்டப்பட்டுள்ளது.

## வரைவிலக்கணம்
கடத்தியொன்றில் இரு புள்ளிகளுக்கிடையிலான அழுத்த வேறுபாடு ஒரு வோல்ட்டு ஆகவும் அக்கடத்தியில் பாயும் மின்னோட்டத்தின் அளவு ஓர் அம்பியர் ஆகவும் இருப்பின், அக்கடத்தியின் தடை ஓர் ஓம் ஆகும்.

\Omega = \dfrac{\mbox{V}}{\mbox{A}} = \dfrac{\mbox{m}^2 \cdot \mbox{kg}}{\mbox{s} \cdot \mbox{C}^2} = \dfrac{\mbox{J}}{\mbox{s} \cdot \mbox{A}^2}=\dfrac{\mbox{kg}\cdot\mbox{m}^2}{\mbox{s}^3 \cdot \mbox{A}^2}= \dfrac{\mbox{J} \cdot \mbox{s}}{\mbox{C}^2} 

## இலத்திரனியல் ஆவணங்களில் Ω குறியீடு
இலத்திரனியல் ஆவணங்களில் (மீப்பாடக் குறிமொழி உள்ளடங்கலாக) Ω குறியீட்டினைப் பயன்படுத்தும்போது கவனமாக இருத்தல் அவசியமாகும். சில மென்பொருட்களில் எழுத்துரு ஆதரவு அளிக்காத நிலையில் Ω குறியீடானது, *W* என்ற குறியீட்டின் மூலம் காட்டப்படும். உதாரணமாக, 100 Ω தடையி என்பதற்குப் பதிலாக 100 *W* தடையி என்று காட்டப்படும். 

ஒருங்குறியில் Ω குறியீட்டிற்கு *U+2126* என்ற இடம் ஒதுக்கப்பட்டுள்ளது.

## இவற்றையும் பார்க்க
* ஓமின் விதி
* மின்தடையம்
* மின்கடத்துதிறன் மற்றும் மின்தடைத்திறன்

## மேற்கோள்கள்

பகுப்பு:மின்னியல் அலகுகள்
பகுப்பு:மின்னியல்
கண்ணி

ஆற்றுப்படுத்துதல்
* கண்ணி (மலர்)
* கண்ணி (தலைமாலை)
* கண்ணி (மாலைவகை)
* கண்ணி (செய்யுள் உறுப்பு)
* கண்ணி (பொறி)
* கண்ணி (கோட்டுருவியல்)
**காடையைக் கண்ணி வைத்துப் பிடித்தான்
* கண்ணி (கண்ணை உடையவள்)
**அங்கயற்கண்ணி
சுக்தேவ் தபார்

**சுக்தேவ் தபார்** அல்லது **சுக்தேவ்** (15 மே 1907 - மார்ச் 23, 1931 () பஞ்சாப் மாநில லூதியானாவில் பிறந்த இந்திய விடுதலை போராளி. பிரித்தானிய காவல்துறை அதிகாரியான சான்டர்சு மற்றும் அவர் கீழுள்ள சில அதிகாரிகள் லாலா லஜபத் ராய் என்ற விடுதலை போராட்டக்காரரை அடித்துக்கொன்றனர். அதற்கு பலி வாங்குவதற்காக சுக்தேவ் அவருடையக் கூட்டாளிகளான பகத்சிங், சிவராம் ராஜ்குரு போன்றோருடன் சேர்ந்து சான்டர்சு பதில் கொலை செய்ததற்காக அதிகம் அறியப்பட்டவர்.

இக்கொலைவழக்கில் இம்மூன்று பேரும் லாகூர் மத்திய சிறையில் மார்ச் 23, 1931ல் தூக்கிலிடப்பட்டு, எவரும் அறியாமல் இருப்பதற்காக சிறைக்கு பின் பக்கமாக கடத்தப்பட்டு லாகூரிலிருந்து 50 மைல் தொலைவிலுள்ள சட்லஜ் ஆற்றாங்கரையில் எரியூட்டப்பட்டனர்.

## பிறப்பு மற்றும் ஆரம்ப வாழ்க்கை
சுக்தேவ், பஞ்சாப் மாநிலத்தின் லூதியானா மாவட்டத்தில், லயால்பூரியில்  மே 15 , 1907 ஆம் நாள் பிறந்தார். அவரது தந்தையார் பெயர் ராம் லால் தாப்பர். லயால்பூர் தன்பத்மல் ஆரியா பள்ளியில் ஏழாவது வகுப்புவரை பயின்றார். பின்னர், சனாதன உயர்நிலைப் பள்ளியில் சேர்ந்து படித்து பத்தாம் வகுப்பில் தேர்ச்சியடைந்தார்.

இந்துசுத்தான் சோசலிசக் குடியரசு அமைப்பு என்ற இயக்கத்தில் சேர்ந்து, இந்திய விடுதலை போராளி ஆனார்.

## காந்தியின் ஒப்புதல்
இம்மூவரின் தூக்குதண்டனையின் போது வெள்ளையர்கள் கேட்ட தூக்குதண்டனை அங்கீகரிக்கும் பத்திரத்தில் காந்தி கையொப்பம் இட்டது போலவும், *தி லெஜன்ட் ஆஃப் பகத்சிங்* என்ற இந்தி திரைப்படத்தில் இந்த தண்டனைக்கான ஒப்பீட்டு பத்திரத்தில்(காந்தி இர்வின் பேக்ட்) கையெழுத்திட்டதற்காக காந்தியை மக்கள் கடுமையாக விமர்சிப்பது போல் காட்சிகள் அமைக்கப்பட்டிருந்தன. அகிம்சையை பின்பற்றுபவர் எப்படி இம்சை தரும் தூக்குதண்டனைக்கு ஒப்புதல் அளிக்கலாம் என்பது போல கருத்துகள் மக்களால் பேசப்பட்டது. இதற்கான ஆதாரம் ஃபிரன்ட் லைன் பத்திரிக்கையில் உள்ளது.

## மேற்கோள்கள்

பகுப்பு:இந்தியாவில் தூக்கிலிடப்பட்டவர்கள்
பகுப்பு:1907 பிறப்புகள்
பகுப்பு:1931 இறப்புகள்
பகுப்பு:இந்திய விடுதலைக்கு முன் தூக்கிலிடப்பட்டவர்கள்
பகுப்பு:இந்தியப் புரட்சியாளர்கள்
மிட்நைட் கவுபாய்

***மிட்நைட் கவுபாய் (Midnight Cowboy)*** 1969 இல் வெளியான அமெரிக்க நாடகத் திரைப்படமாகும். ஜெரோம் ஹெல்மேன் ஆல் தயாரிக்கப்பட்டு ஜான் ச்லெஸ்சிங்கர் ஆல் இயக்கப்பட்டது. டஸ்டின் ஹாப்மேன், ஜான் வோயிட், சில்வியா மைல்ஸ் ஆகியோர் நடித்துள்ளனர். இத்திரைப்படம் மூன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்றையுமே வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* மிட்நைட் கவுபாய்  

பகுப்பு:ஆங்கிலத் திரைப்படங்கள்
பகுப்பு:1969 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
த பிரெஞ்சு கன்னக்சன் (திரைப்படம்)

***பிரெஞ்சு கன்னக்சன் (The French Connection)*** 1971 இல் வெளியான அமெரிக்கத் திரில்லர் திரைப்படமாகும். பில்லிப் டி'அந்தோணி ஆல் தயாரிக்கப்பட்டு வில்லியம் பிரைட்கின் ஆல் இயக்கப்பட்டது. ஜீன் ஹாக்மேன், பெர்னான்டோ ரே, ராய் செயிடர், டோனி லொ பியான்கோ, மார்செல் போச்சுப்பி ஆகியோர் நடித்துள்ளனர். இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.

## மேற்கோள்கள்

## வெளி இணைப்புகள்

* 
* 
* 
* 
* ''Under the Influence: William Friedkin and The French Connection'' , *DGA Magazine*.
* ''Anatomy of a Chase, *DGA Magazine*.
* Filmmaking at 90 Miles Per Hour retrospective article in *The New York Times*

பகுப்பு:ஆங்கிலத் திரைப்படங்கள்
பகுப்பு:1971 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பிரத்தாப்புகர் மாவட்டம், உத்தரப்பிரதேசம்

**பிரத்தாப்புகர் மாவட்டம்** (, ) இந்தியாவின் உத்தரப்பிரதேச மாநில மாவட்டங்களுள் ஒன்று. இதன் தலைநகரம் பிரத்தாப்புகர் நகரம் ஆகும். பிரத்தாப்புகர் அலகாபாத் பிரிவின் கீழ் அமைந்துள்ளது. பிரத்தாப்புகர் சுல்தான்பூரிலிருந்து 39&nbsp;கி.மீ. தொலைவிலும், அலகாபாத்திலிருந்து 61&nbsp;கி.மீ. தொலைவிலும் அலகாபாத்-பைசாபாத் இடையேயான முதன்மை சாலையில் அமைந்துள்ளது. இது உத்தரப்பிரதேசத்தின் மிகப் பழைமையான மாவட்டங்களுள் ஒன்று. இது 1858 ஆம் ஆண்டு உருவாக்கப்பட்டது. இம்மாவட்டம் கடல் மட்டத்திலிருந்து 137 மீ உயரத்திலுள்ளது.
## பொருளாதாரம்
2006ல் பஞ்சாயத்து ராஜ் அமைச்சகம் பிரத்தாப்புகர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி பிரத்தாப்புகர் மாவட்டத்தின் மொத்த மக்கட்தொகை 3,173,752. இது தோராயமாக மங்கோலியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 109வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பிரத்தாப்புகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 16.2%. பிரத்தாப்புகர் மாவட்டத்தின்  பாலின விகிதப்படி 1000 ஆண்களுக்கு 994 பெண்கள் உள்ளனர். மேலும் பிரத்தாப்புகர் மாவட்ட மக்களின் கல்வியறிவு விகிதம் 73.1%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
குருகிலை

**குருகிலை** (*Ficus virens*) என்பது *அத்தி* இன மரமாகும்.  இது இந்திய, தென்னாசியா, மலேசியா, வட அவுத்திரேலியா வரை காணப்படுகிறது.

## குருகிலையின் தன்மைகள்
மழை பொழியும் இடி முழக்கத்தால் குருகிலை தளிர்க்கும்.
குருகிலை என்னும் பூ மகளிர் புன்னகை பூப்பது போல வெண்மையாகப் பூக்கும்.
வானம் இடி முழங்குகிறது; முருகன் திருவிழா முழக்கம் போல முழங்குகிறது. காடெல்லாம் குருகிலைப் பூ பூத்துக் குலுங்குகிறது. இவ்வாறு தலைவி கூறுகிறாள்.
குருகு போல வெண்ணிறத்தில் பூக்கும் பூ குருகிலை 

## குருகு (மலை)
குருகு பெயரிய குன்றம் என்பது கிரவுஞ்ச மலை. முருகன் குருகுமலையை வேலெறிந்து பிளந்தார் என்பது புராணக்கதை.

## மேற்கோள்கள்

## மேலும் பார்க்கவும்
*சங்ககால மலர்கள்

பகுப்பு:குறிஞ்சிப் பாட்டில் வரும் மலர்கள்
பகுப்பு:மேலொட்டிகள்
பகுப்பு:தமிழ்நாட்டின் தாவரங்கள்
தி காட்பாதர் பாகம் II (திரைப்படம்)

***தி காட்பாதர் பாகம் II (The Godfather Part II)*** 1974 இல் வெளியான அமெரிக்க திரைப்படமாகும்.பிரான்சிஸ் போர்ட் கோப்போலா ஆல் தயாரித்து இயக்கப்பட்டது. மார்லன் பிராண்டோ, அல் பாச்சினோ, ஜேமஸ் கான், ராபர்ட் டுவால், டைனே கியட்டன் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1974 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
அனுராகம் சிறுவர் கலைக்களஞ்சியம்

**அனுராகம் சிறுவர் கலைக்களஞ்சியம்** என்பது அனுராகம் பதிப்பகத்தால் வெளியிடப்பட்ட சிறுவர் கலைக்களஞ்சியம் ஆகும். இது 8? நூல்களைக் கொண்டது. ஒவ்வொரு தொகுதியும் 150 வரையான பக்கங்களை உடையன. இதன் முதன்மை ஆசிரியர் உஷா ஆவார். பெரும்பான்மையாக அறிவியல் செய்திகள் கேள்வி பதில் வடிவில் தொகுத்துத் தரப்பட்டுள்ளன.

பகுப்பு:சிறுவருக்கான தமிழ் கலைக்களஞ்சியங்கள்
பகுப்பு:பொதுத் தமிழ்க் கலைக்களஞ்சியங்கள்
இடதுசாரித் தமிழ் சிறுவர் இலக்கியம்

**இடதுசாரித் தமிழ் சிறுவர் இலக்கியம்** என்பது இடதுசாரிக் கருத்துக்களை சிறுவர்களுக்கு எடுத்துச் சொல்லும் வண்ணம் உருவாக்கப்பட்ட நூல்கள் ஆகும். குறிப்பாக சோவியத் ஒன்றியக் காலகட்டத்தில் சோவியத் ஒன்றியத்தில் இருந்தும், சீனாவில் இருந்தும் வெளியிடப்பட்ட சிறுவர் நூல்களின் தமிழ் மொழிபெயர்ப்புகள் ஆகும். "அப்புத்தகங்கள் பாவித்த மொழி குழந்தைகளுக்குரியதாக இல்லாமல் போனாலும் அவை அறிமுகப்படுத்திய வண்ண வண்ண உலகங்களும், கதைமாந்தர்களும், அப்புத்தகங்களின் அடியூடாக அமைந்த அசாத்தியமான கற்பனை வளமும் குழந்தைகளின் மனநிலைக்கு உகந்தவையாக, அவர்களின் கற்பனைக்கு மிக நெருக்கமானவையாக விளங்கின".

## மேற்கோள்கள்


பகுப்பு:தமிழ் சிறுவர் இலக்கியம்
பகுப்பு:இடதுசாரித் தமிழ் இலக்கியம்
குவளை (தாவரம்)

**குவளை** அல்லது **வெள்ளை அல்லி** எனப்படுவது ஒரு நீர்த்தாவரமும் *நிம்பியா* குடும்பத் தாவரமும் ஆகும்.

குவளை மலர் குளத்தில் பூக்கும். இது மலைப்பகுதி மகளிர் பறித்துக் குவித்து விளையாடியதாகச் சங்கநூல் குறிப்பிடும் மலர்களில் ஒன்று.

இதில் செங்குவளை, கருங்குவளை, வெண்குவளை என்றெல்லாம் பல வகைகள் உண்டு.

குவளை மலரின் மொட்டு மகளிரின் கண்ணுக்கு உவமையாகக் கூறப்படும்.
:குவளை - மணமுள்ள மலர் 
:ஆம்பல் - மணமில்லா மலர்
:இரண்டும் குளத்தில் பூக்கும் 

## இவற்றையும் பார்க்கவும்
-சங்ககால மலர்கள்

## அடிக்குறிப்பு

## வெளியிணைப்புகள்
*குவளை மலர்

பகுப்பு:குறிஞ்சிப் பாட்டில் வரும் மலர்கள்
கவண்வில்

**கவண்வில்** அல்லது **கவட்டை** என்பது சிறு பறவைகளை வேட்டையாட உதவும் சிறு வேட்டைக் கருவி. சிறிய மரக்கிளைகளில் ஆங்கில எழுத்தான வி(V) என்பது போல் பிரியும் இருகிளைகளை வெட்டி எடுத்துக் கொள்கின்றனர். இதைக் கையில் பிடிப்பதற்கேற்ற வகையில் செதுக்கப் பட்டிருக்கும். குறிப்பிட்ட நீளத்திற்கு இரண்டு சம அளவு ரப்பர் துண்டுகளை எடுத்துக் கொண்டு, ரப்பர் துண்டுகளின் ஒரு முனையை தயாரித்து வைத்திருக்கும் வி வடிவ மரக்குச்சியின் இரு கிளைகளிலும் கட்டிக் கொள்கின்றனர். இரண்டாவது முனையை சிறிய தோல் பகுதியில் இணைக்கின்றனர். இந்தத் தோல் பகுதியில் சிறு கற்கள் அல்லது உருண்டை வடிவப் பொருட்களை வைத்து தூரத்திலிருக்கும் பொருளை நோக்கிக் குறி வைத்துக் கொண்டு ரப்பர் துண்டை இழுத்துக் கொண்டு பின்னர் விடுவிக்கின்றனர். இப்போது தோல் பகுதியில் வைக்கப்பட்டிருந்த சிறு கல் குறி வைக்கப்பட்ட பகுதி நோக்கிச் செல்லும். இதில் சிறப்பான பயிற்சி பெற்றவர்கள் குறிவைத்த இடத்தை சரியாகச் செலுத்த முடியும். குருவி, காகம் போன்ற சிறு பறவைகளை வேட்டையாட இந்தக் கவண் வில் அதிகம் பயன்படுத்தப்பட்டது. இந்த சிறு வேட்டைக் கருவியை நாக்காலே  ( நரிக்குறவர் ) இன மக்கள்  அதிகம் பயன்படுத்தினர்.

பகுப்பு: சிறு வேட்டைக் கருவிகள்
பகுப்பு:தமிழர் கருவிகள்
பகுப்பு:இந்திய ஆயுதங்கள்
குருக்கத்தி (மலர்)

**குருக்கத்தி** என்பது ஒரு மலர்க்கொடி. இது மாதவி,குருகு, கத்திகை  என்றும் குறிப்பிடப் பெறும். **'வசந்தமல்லி**' என மக்கள் வழங்குகின்றனர். இது நீண்ட கூரிய, கரும் பச்சை இலைகளையும், கொத்தான மணமுள்ள மலர்களையும் உடைய என்றும் பசுமையான நீண்ட கொடியினம்.

## மேலும் பார்க்கவும்
*சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
தாழை

**தாழை மலர்** (*Pandanus fascicularis*) தற்காலத்தில் **தாழம்பூ** என அழைக்கப்படுகிறது. நீர்நிலைகளின் கரைகளில் இவை செழித்து வளரும். தாழம்பூவை மகளிர் தலையில் சூடிக்கொள்வர். கூந்தலில் சடை பின்னும்போது சேர்த்துப் பின்னிக்கொண்டும் மணம் கமழச் செய்வர்.

கைதை என்னும் மலரும் இதன் இனம். கைதை மேட்டுநிலங்களிலும் மழைநீர் வளத்தில் வளரும். கடற்கரை மணல்வெளியில் வளர்வது கைதை. தாழை என்பது சூடும் பூ. கைதை என்பது நிழல் தரும் மரம்.

## சங்க காலம்
சங்ககால மகளிர் குவித்து விளையாடிய மலர்களில் தாழை  கைதை  ஆகிய இரு மலர்களும் இடம்பெற்றுள்ளன.

;பழங்குறிப்புகள்
* தாழையின் மடல் பெரியது  
* இளமையில் வாழைத்தண்டு போன்று இருக்கும் மகளிர் குறங்கு(மால்-தொடை) முதுமையில் தாழை மரத்துத் தண்டு போல மாறிவிடுமாம். 

## பயன்பாடுகள்
தாழைமர இலைகளை மடல் என்பர். தாழைமடல்களைக் கொண்டு குடை செய்வர். தலையில் தொப்பி போலப் போட்டுக்கொள்ளும் குடையாகவும், மழைக்குக் கையால் பிடித்துக்கொள்ளும் குடையாகவும் இது தைக்கப்படும். இதன் வாசனைக்காக இதனை உணவில் சேர்ப்பார்கள்.
300px|தாழம்பூ செடி

## மேலும் காண்க
*சங்ககால மலர்கள்
*கைதை

## அடிக்குறிப்பு

## வெளி இணைப்புகள்
* 

பகுப்பு:குறிஞ்சிப் பாட்டில் வரும் மலர்கள்
பகுப்பு:மலர்கள்
கைதை

**கைதை** (*Pandanus odorifer*) என்னும் மலர் தாழை இனம். பூவே முள்ளாகிக் கையில் தைப்பதால் ‘கைதை’ என இதற்குப் பெயரிட்டனர். கைதை மேட்டுநிலங்களிலும் மழைநீர் வளத்தில் வளரும். கடற்கரை மணல்வெளியில் வளர்வது கைதை. தாழை என்பது சூடும் பூ. கைதை என்பது நிழல் தரும் மரம்.

தாழை மலரே தாழம்பூ எனப்படுகிறது. நீர்நிலைகளின் கரைகளில் இவை செழித்து வளரும். தாழம்பூவை மகளிர் தலையில் சூடிக்கொள்வர். கூந்தலில் சடை பின்னும்போது சேர்த்துப் பின்னிக்கொண்டும் மணம் கமழச் செய்வர்.

சங்ககால மகளிர் குவித்து விளையாடிய மலர்களில் தாழை  கைதை  ஆகிய இரு மலர்களும் இடம்பெற்றுள்ளன.

## கைதை பற்றிச் சங்கப்பாடல் தரும் செய்திகள்
* கைதை மலர் வானத்தில் சுடர் வீசும் கதிரவன் போலத் தோற்றமளிக்கும்.
* கைதை மலரை மேலே தூக்கி ஒடித்துப் பறிறிப்பார்கள்.
* கைதைப் பூவின் இதழ்கள் உண்மையில் அந்த மரத்தின் கிளைகள். அதில் நாரைகள் பெருமீனுக்காக அயிரை மீனைக் கௌவாமல் காத்திருக்கும்.
* ஞாழல், புன்னை, கைதை, செருந்தி ஆகிய பூக்களில் ஞிமிறு-வண்டு இமிரும். தும்பி-வண்டு ஊதும்.
* படப்பையில் கைதையை உண்ணாமல் எருமை நெய்தல் மலரை மேயும்.
* அன்னப் பறவைகள் கைதையில் அமராமல் ஓடிவிடும்.
* நண்டு கைதைக் கிளைகளில் பதுங்கிக்கொள்ளும்.
* கைதை மரத்தோரம் குதிரைவண்டித் தேரை நிறுத்துவர்.

## மேலும் காண்க
:சங்ககால மலர்கள்
:தாழை மலர்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
கொகுடி

thumb|அடுக்குமல்லி எனப்படும் நறுந்தண் கொகுடி
**கொகுடி** என்னும் மலரை இக்காலத்தில் அடுக்குமல்லி என்கின்றனர்.

சங்ககால மகளிர் குவித்து விளையாடிய 99 மலர்களில் இந்தக் கொகுடி (*Jasminum sambac var. heyneanum*) மலரும் ஒன்று. 

அதில் இந்த நறுமணம் மிக்க குளிர்ச்சி மிக்க பூ எனக் குறிப்பிடப்பட்டுள்ளது.

## மேலும் காண்க

*சங்ககால மலர்கள்
*மல்லிகை

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
கோங்கம்

thumb|கோங்க முகை
thumb|கோங்க மலர்
கோங்கம் என்று சங்கப்பாடல் கூறும் மரத்தை இக்காலத்தில் கோங்கு (Cochlospermum religiosum) எனக் கூறுகின்றனர்.

கோங்கமரம் இக்காலத்தில் வீட்டுப்பொருள்கள் செய்யப் பயன்படுகிறது. இதனால் செய்யப்பட்ட பொருள்கள் இலேசாகவும், மழமழப்பாகவும், மஞ்சள்-நிறதிலும் இருக்கும்.

சங்ககால மகளிர் குவித்து விளையாடியதாகத் தொகுக்கப்பட்டுள்ள 99 மலர்களில் கோங்கம் பூவும் ஒன்று.
## கோங்கமரம், பூ, தாது பற்றிய சங்கநூல் செய்திகள்
* எலியின் காது கோங்கம் பூவின் மையப் பகுதி போல இருக்கும்  
* கோங்க மலரைப் பதத்தோடு பறித்தெடுப்பர்  
* கோங்கின் மகரந்தப் பொடிகளை மகளிர் மேனியில் பூசிக்கொள்வர். அதற்காக அவற்றைச் செம்பாலான செப்புகளில் சங்ககாலத்தில் விற்பனை செய்வர். செல்வர் அவற்றை சம அளவு பொன் கொடுத்து வாங்குவர். 
* கோங்க-மலரின் முகை மகளிர் முலைபோல் இருக்கும்.
* மதுரையை அடுத்த வையை ஆற்றுப் படுகையில் பாணர் முற்றத்தில் கோங்க மலர்கள் கொட்டிக்கிடக்கும். 
* கோங்கம்பூ குடை போலவும், மீன் போலவும் இருக்கும். 
* கோங்கின் அடிமரத்தில் செதில்கள் பொரிந்திருக்கும். பூ பொன்னிறத்தில் இருக்கும். 
* மரத்திலிருந்து கோங்கமலர் காம்பறுந்து விழுவது யானை ஓட்டுநர் வீசும் தீப்பந்தம் போல விழும். 
* கோங்கமரத்தில் அதிரல் கொடி ஏறிப் படரும்.

## இவற்றையும் பார்க்க
:சங்ககால மலர்கள்
## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
வென் ஜியாபாவோ

**வென் ஜியாபாவோ** (ஆங்கிலம்:Wen Jiabao) (பிறப்பு 19 செப்டம்பர் 1942) சீனாவின் தற்போதைய பிரதமர் ஆவார். பதவியின் அடிப்படையில் இவரே சீன மக்கள் குடியரசின் அதிகாரபூர்வ தலைவர். ஜியாபாவோ அடிப்படையில் நிலவியல் மற்றும் பொறியியல் துறையை பின்புலமாக கொண்டவர். 1968 ஆம் ஆண்டில் பீஜிங் நிலவியல் கல்விமையத்தில் முதுகலை பட்டம் பெற்றார். அதனைத் தொடர்ந்து கன்சு மாகாணத்தில் பணிபுரிந்த வென் சில ஆண்டுகளில் அரசியலுக்குள் நுழைந்தார். ஜாவோ ஜியாங் போன்ற தலைவர்களுடன் சேர்ந்து 1989 ஆம் ஆண்டு தியனன்மென் சதுக்கம் எதிர்ப்புப் போராட்டங்களில் பங்கேற்றார். 1998 ஆம் ஆண்டிலிருந்து 1993ஆம் ஆண்டுவரை ஜூ ரோங்ஜி பிரதமராக இருந்த காலகட்டத்தில் சீனாவின் துணை பிரதமர் (Vice Premier of the People's Republic of China) ஆக இருந்தார். இந்த கால கட்டத்தில் இவர் விவசாயம் மற்றும் நிதி இலாகாக்களை கவனித்தார். 2003 ஆம் ஆண்டில் சீனாவின் பிரதமராக பதவியேற்றார். சில உலகலாவிய ஊடகங்களாலும், சீன மக்களாலும் இவரை 'மக்களின் பிரதமர்' (the people's premier) எனப் புகழ்கின்றனர்.

## மேற்கோள்கள்

பகுப்பு:சீன அரசியல்வாதிகள்
பகுப்பு:சீனத் தலைவர்கள்
பகுப்பு:வாழும் மக்கள்
பகுப்பு:அரசியல்வாதிகள்
பகுப்பு:1942 பிறப்புகள்
சிந்து (மலர்)

thumb|center|சிந்து (சிந்துவாரம்) மலர் <br>''vitex negundo''
**சிந்து மலர்** மணமுள்ள மகரந்தப் பொடிகளைச் சிந்துவது. சிந்துரக்கட்டி  "சிந்துரச்சுண்ணம்  என மணப்பொடிகளை இலக்கியங்கள் போற்றுகின்றன. குங்குமத்தைச் செந்தூரம் என்பர். திலகமிடும்போது சிந்தி மணப்பது சிந்தூரம். சிவப்பாக இருப்பதால் இது செந்தூரம். சிந்தி மணப்பதால் இது சிந்து. 
:சிந்துவாரம் என்னும் மலர் - பி.ஒல்.சாமி முதலான அறிஞர்கள் காட்டும் படம்.
;குறிப்பு
:விற்பனைக்கு வரும் கோங்கம் பொடியை விலைக்கு வாங்கி மகளிர் மேனியில் பூசிக்கொண்டதை இங்கு நினைவுபடுத்திக்கொள்வோம்.

செந்தூரம் தயாரிக்க உதவுவது செந்தூர மரம். இதன் பழம்பெயர் சிந்து. அதன் மலர் சங்ககால மகளிர் குவித்து விளையாடிய 99 மலர்களில் ஒன்று. குறிஞ்சிப்பாட்டு (பாடலடி 89)

## மேலும் காண்க
:சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
கேண்டிபார்

**கேண்டிபார்** (*CandyBar*) என்பது மாக்கு இயக்கி எக்சின் (Mac OS X) கீழ் இயங்கும் ஒரு பயன்பாட்டு மென்கலம். இதனை பேனிக்கு என்னும் நிறுவனமும், த ஐக்கான்ஃவேக்டரி என்னும் அடையாளச்சின்னம் வடிவுருவாக்கு நிறுவனமும் உருவாக்கின. இம் மென்கலத்தின் பயன்பாடு, மாக்கு இயக்கி கணினியின் திரையில் தெரியுமாறு வழங்கும் அடையாளச் சின்னங்களை, பயனர்கள் தங்களுக்கு விருப்பமானவாறு மாற்று வடிவத்தில் அமைத்துக்கொள்ள உதவும் ஒரு மென்கலம். எடுத்துக்காட்டாக கோப்புகளைக் காட்டும் ஓர் அடையாளச்சின்னத்தை பயனர்கள் விரும்பும் வேறு ஒரு வடிவில் அமைந்த அடையாளச்சின்னமாக மாற்றிக்கொள்ளலாம். அண்மைய வெளியீடாகிய கேண்டிபார் 3 (CandyBar 3) மாக் இயக்கி சிறுத்தையின் (லெப்பர்டு) (Mac OS X 10.5 "Leopard"), மாக்கு இயக்கி பனிச்சிறுத்தை (Mac OS X v10.6 அல்லது 10.6 "Snow Leopard") ஆகியவற்றின் கீழ் இயங்குகின்றது. இவை 512 x 512 படவணுக்கள் உயர் துல்லிய "சிறுத்தை"ச் சின்னங்களாக வழங்கவல்லன; லெப்பர்டு இடாக்கு (Leopard dock) என்பதையும் மாற்றியமைக்க வல்லது. பயனர்கள் பல்வேறு வகையான அடையாளச் சின்னங்களையும் இடாக்கு என்னும் இணைப்புகளையும் ஐக்கான்ஃவேக்டரி வலைத்தளத்தில் இருந்து பெறலாம். கேண்டிபார் என்பது ஐக்கான்ஃவேக்டரியின், முன்பிருந்த ஐக்கன்ட்ரோல் (iControl) என்னும் மென்கலத்தின் வழித்தோன்றல் மென்கலம். இந்த ஐக்கன்ட்ரோல் மாக்கு இயக்கி 8, 9 களுக்குப் பயன்படுத்தப் பட்டது. 

## வெளியிணைப்புகள்
* த ஐக்கான்ஃவேகடரி மென்கலத்தின் நிறுவனதளப் பக்கம்
* பேனிக்கு கேண்டிபார் வலைப்பக்கம்

பகுப்பு:மாக்கு இயக்கி மென்கலங்கள்
குளவி (தாவரம்)

**குளவி** (*Patchouli*) என்பது குறிஞ்சி நிலத்தில் பூக்கும், மலரைக் கொண்ட தாவரங்களில் ஒன்று ஆகும். இது கார்காலம் தொடங்கி முதல்மழை பெய்தவுடனேயே அரும்புவிட்டு புதர்புதராக பூத்துக் குலுங்கும். இம்மலர் தென் கிழக்கு ஆசியாவில் அதிகமாக காணப்படுகிறது.

இதன் பூக்கள் மிகுந்த வாசனையுடன் காணப்படுவதால் பல நூற்றாண்டுகளாக வாசனை திரவியம் தயாரிக்க பயன்படுத்தப்படுகிறது.

## வளர்ப்பு முறை
இத்தாவரம் சூடான இடத்தில் வளரக்கூடியவை. ஆனால் நேரடி சூரிய ஒளியில் வளராது. நீர் இல்லாமல் வாடிப்போய் இருந்தால் மழை அல்லது நீர் ஊற்றியவுடன் விரைவாக வளர்ந்துவிடக்கூடியவை. இதன் சிறிய விதைகளைப்பயன்படுத்தி பயிரிடலாம். அல்லது தாவரத்தின் பகுதியை வெட்டி நட்டு வளர்க்கலாம்.left|குளவி மலரில் இருந்து எடுக்கப்பட்ட எண்ணை|alt=|thumb|223x223px
## வேறு பெயர்கள்
இக்காலத்தில் இதனைக் குட்டிப்பிலாத்தி, காட்டுமல்லி என வழங்குவர். குளவிக் கூடு போல் பூக்கும் மலர் ஒன்றினை அறிஞர்கள் எனக் காட்டுகின்றனர். *[[:en:Millingtonia hortensis|Millingtonia hortensis* என்பதும் குளவித்தாவரம் என்று கருதப்படுகிறது.

## பயன்பாடுகள்
தற்காலத்தில் பல வாசனை தயாரிப்புகளில் இவை பயன்படுகின்றன. கரையான் தடுப்பானாக கூட பயன்படலாம் என்று கண்டுபிடிக்கப்பட்டுள்ளது.

## இவற்றையும் பார்க்கவும்
:சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
சிந்துவாரம்

சிந்து என்னும் மலரை அடுத்து வாரம் என்னும் சொல்லைச் 'சிந்து' என்பதனுடன் சேர்த்துச் 'சிந்துவாரம்' என்னும் பெயரில் ஒரு மலரை அறிஞர்கள் சிலர் குறிப்பிடுகின்றனர். 
வாரம் என்பது தனியொரு மலர்.

பல்வேறு மலர்களைச் சிந்துவாரம் என அவர்கள் காட்டுகின்றனர். 
:கருநொச்சி - கார்காணிர்கா காட்டும் சிந்துவாரம்
:கருநொச்சி - சங்க இலக்கியத்தில் பூக்கள்
:இருவாட்சி மலர் = சிந்து மலர்

## ஒப்புநோக்குக
:சிந்து (மலர்)
: வாரம் (பூ)

பகுப்பு:மலர்கள்
சுள்ளி மலர்

**சுள்ளி** அல்லது **செம்முள்ளி**(தாவரவியல் பெயர்: *Barleria prionitis*) பற்றிய குறிப்பு சங்கப்பாடல்களில் இரண்டு இடங்களில் மட்டும் உள்ளது.

குறிஞ்சி நில மகளிர் குவித்து விளையாடியதாகக் குறிஞ்சிப்பாட்டு குறிப்பிடும் 99 மலர்களில் ஒன்று என்பது ஒரு குறிப்பு.

குறிஞ்சி நில மகளிர் கூந்தலில் சூடிக்கொண்ட மலர்கள் என்று திணைமாலை நூற்றைம்பது என்னும் நூல் குறிப்பிடும் மலர்களில் ஒன்றாக இருப்பது மற்றொரு குறிப்பு.

சுள்ளி, சுனையில் பூக்கும் நீலம், சோபாலிகை, செயலை ஆகிய 4 மலர்கள் மகளிர் சூடிக்கொண்டதாக இந்தப் பாடல் தெரிவிக்கிறது. 

இதில் உள்ள ‘சுள்ளி’ என்னும் மலரை ‘ஞாழல்’ என அறிஞர்கள் குறிப்பிடுகின்றனர்.

குறிஞ்சிப்பாட்டு தொகுத்துக் கூறும் 99 மலர்களில் சுள்ளி மலரும், ஞாழல் மலரும் வெவ்வேறாகக் காட்டப்பட்டிருப்பதால் சுள்ளி மலரை ஞாழல் மலர் எனக் கொள்ள வழி இல்லை.

சுள்ளி என்னும் சொல்லால் காய்ந்து கிடக்கும் சிறு குச்சி-விறகைக் குறிக்கும் வழக்கு இக்காலத்திலும் உண்டு.

எனவே, இந்த மலர், குச்சி போல் மலரும் நாயுருவி மலர் என்பது பொருத்தமானது.
இந்த மலர் 'சுள்' என்று விலங்குகளின் உடலிலும், மக்களின் ஆடைகளிலும் தைத்துப் பற்றிச் சென்று தன் இனத்தை பரப்பிக்கொள்கிறது. 'சுள்' என்று தைப்பதாலும் இதனைச் சுள்ளி என்றனர் எனக் கண்டு இந்தச் செடிப் பெயருக்கு அரண் சேர்க்கலாம்.

## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:மலர்கள்
பகுப்பு:பார்லேரியா பேரினம்
பகுப்பு:தமிழ்நாட்டின் தாவரங்கள்
பியாலிஸ்டோக்–மின்ஸ்க் சண்டை

**பியாலிஸ்டோக்–மின்ஸ்க் சண்டை** (*Battle of Białystok–Minsk*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கு எதிராக நாசி ஜெர்மனியின் படைகள் மேற்கொண்ட ஒரு மேல்நிலை உத்தியளவு படை நடவடிக்கை. இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும். இதில் ஜெர்மானியப் படைகள் வெற்றி பெற்றன.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் நடு (*Army Group Centre*) ஃபீல்டு மார்சல் ஃபெடோர் வோன் போக் தலைமையில் செயல்பட்டது. போலந்திலிருந்து தொடங்கி பியாலிஸ்டோக்-மின்ஸ்க்-ஸ்மோலென்ஸ்க் ஆகிய நகரங்கள் வழியாக மாஸ்கோவைக் கைப்பற்றுவது இதன் இலக்கு. அவ்விலக்கின் பகுதியாக மின்ஸ்க் நகர் அருகே சோவியத் படைகளை சுற்றி வளைத்து அழிக்கத் ஜெர்மானியப் போர் உத்தியாளர்கள் திட்டமிட்டனர். அதன்படி, ஜெர்மானியப் படைகள் ஜூன் 22-ஜூலை 3 காலகட்டத்தில் தங்களை எதிர்த்த செஞ்சேனையின் மேற்கு முனைப் படைப்பிரிவை இரு வளையங்களாக சுற்றி வளைத்தன. ஜெர்மானியப் படைவளையத்திலிருந்து தப்ப சோவியத் படைகள் மேற்கொண்ட முயற்சிகளும் எதிர்த் தாக்குதல்களும் முறியடிக்கப்பட்டன. மூன்று லட்சம் சோவியத் படைவீரர்கள் போர்க்கைதிகளாயினர்.

## குறிப்புகள்

## மேற்கோள்கள்
*Bergström, Christer (2007). *Barbarossa - The Air Battle: July–December 1941*. London: Chervron/Ian Allen. .
*Ziemke, E.F. 'Moscow to Stalingrad'
*
*
**The initial period of war on the Eastern Front, 22 June–August 1941 : proceedings of the Fourth Art of War Symposium, Garmisch, FRG, October 1987* / edited by David M. Glantz .
*Bryan I. Fugate and Lev Dvoretsky, *Thunder on the Dnepr : Zhukov-Stalin and the defeat of Hitler's Blitzkrieg*
*Geyer, H. *Das IX. Armeekorps im Ostfeldzug*

பகுப்பு:கிழக்குப் போர்முனை (இரண்டாம் உலகப் போர்)
மேல் தோவாப் பஞ்சம், 1860–1861

**மேல் தோவாப் பஞ்சம், 1860–1861** (*Upper Doab famine of 1860–1861*) பிரித்தானிய இந்தியாவின் வடமேற்கு மாகாணத்தில் அமைந்துள்ள தோவாப் பகுதியைப் பாதித்த ஒரு பெரும் பஞ்சம். இது தவிர பஞ்சாப் மாகாணத்தின் தில்லி, ஹிசார் பிரிவுகள், ராஜபுதானா சமஸ்தானத்தின் கிழக்குப் பகுதிகள் ஆகியவையும் இப்பஞ்சத்தால் பாதிக்கபப்டடன. இப்பஞ்சத்தின் விளைவாக 20 லட்சம் பேர் வரை மாண்டனர்.

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## மேற்கோள்கள்
*
* 
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1860 நிகழ்வுகள்
பகுப்பு:1861 நிகழ்வுகள்
பகுப்பு:உத்தரப் பிரதேசத்தின் வரலாறு
தொல் பொருட்காட்சிச்சாலை, யாழ்ப்பாணம்

**தொல் பொருட்காட்சிச்சாலை - யாழ்ப்பாணம்** அல்லது **யாழ்ப்பாணம் தொல் பொருட்காட்சிச்சாலை** இலங்கையின் யாழ்ப்பாணம், நல்லூர் நாலவர் வீதியில் அமைந்துள்ளது. நாவார் கலாச்சார மண்டபம் அமைந்துள்ள வளாகத்தின் பின்புறத்தே பழைய கட்டடம் ஒன்றில் அரிய வரலாற்றுச் சின்னங்கள் பலவற்றைக் கொண்டு காணப்படுகின்றது.

இங்கு காணப்படும் காலனித்துவ ஆட்சிக் காலத்திற்கு முன்னான பொருட்கள் முதல் காலனித்துவ ஆட்சிக்காலத்துப் பொருட்கள் என்பன குறிப்பிட்டுச் சொல்லக் கூடிய பொருட்களாகும். இந்து சமயம் சார்ந்த பொருட்கள் இங்கு அதிகம் காணப்படுகின்றன. அத்துடன் பௌத்தம் சார் பொருட்களும் காணப்படுகின்றன.

## தொல் பொருட்காட்சிச்சாலையிலுள்ள சில பொருட்கள்

படிமம்:Tamil Lady (Model).JPG| தமிழ்ப் பெண் (மாதிரி)
படிமம்:Bell (for wearing bull or elephant).JPG| மணி (மாடு/யானைக்குக் கட்டப்பட்டது)
படிமம்:Wooden Palanquin.JPG| மரப் பல்லக்கு
படிமம்:Cannon (British Ceylon).JPG| பீரங்கி
படிமம்:Tamil Plaque (Urumpirai).JPG| தமிழ் கல்வெட்டு (உரும்பிராய்)
படிமம்:7 mouthed pot (musical instrument).JPG| 7 வாய்களைக் கொண்ட பானை (இசைக்கருவி)


## உசாத்துணை

## வெளி இணைப்புகள்

* யாழ் தொல் பொருட்காட்சிச்சாலை .

பகுப்பு:இலங்கையின் அருங்காட்சியகங்கள்
பகுப்பு:யாழ்ப்பாண வரலாறு
பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
பகுப்பு:தமிழ் அருங்காட்சியகவியல்
ஆக்ரா பஞ்சம், 1837–1838

**ஆக்ரா பஞ்சம், 1837–1838** (*Agra famine of 1837–1838*) என்பது கம்பெனி ஆட்சியில் இந்தியாவில் வடமேற்கு மாகாணங்கள் பகுதியைத் தாக்கிய ஒரு பெரும் பஞ்சம். இப்பஞ்சம் ஏறத்தாழ 65,000 சதுர கிமீ நிலப்பரப்பையும் 80 லட்சம் மக்களையும் பாதித்தது. ஏறத்தாழ எட்டு லட்சம் பேர் இப்பஞ்சத்தால் மாண்டனர். இப்பகுதி மக்களால் இது ”சௌரான்வெ” (தொன்னூற்றி நான்கு - இந்து சம்வத் நாட்காட்டியின்படி 1894 ஆம் ஆண்டு நிகழ்ந்ததால்) பஞ்சம் என்று அழைக்கப்படுகிறது.

தோவாப் பகுதியில் 1837 ஆம் ஆண்டு கோடைக்காலப் பருவமழை பொய்த்தது. இதனால் அவ்வாண்டின் வேனிற்கால அறுவடை பாதிக்கப்பட்டது. அப்பகுதியில் வறட்சி நிலவியது. அடுத்து குளிரிகாலப் பருவமழையும் பொய்த்ததால் பஞ்சம் உருவானது. மத்திய தோவாப் பகுதி மாவட்டங்களான கான்பூர், எட்டவா, மைன்புரி, கல்பி ஆகியவையும் ஜமுனா பகுதி மாவட்டங்களான ஜலாவுன், ஹமீர்புர், பாண்டா ஆகியவையும் பஞ்சத்தால் கடுமையாக பாதிக்கப்பட்டன. பஞ்சத்தின் கடுமையைக் குறைக்க கிழக்கிந்திய நிறுவன நிருவாகிகள் நிவாரணப் பணிகளை மேற்கொண்டனர். உடலுழைப்புக்கு பதிலாக உணவு தானியங்கள் மக்களுக்கு வழங்கப்பட்டன. மொத்தம் 23 லட்சம் ரூபாய் பஞ்ச நிவாரணத்துக்காக செலவிடப்பட்டது. பஞ்சத்தால் பாதிக்கப்பட்ட பகுதிகளில் இருந்து மக்கள் பிற பகுதிகளுக்கு புலம் பெயர்ந்தனர். உழவர்களும் அவர்களைச் சார்ந்து வர்த்தகம் செய்து வந்த வர்த்தகர்களும் இப்பஞ்சத்தால் கடுமையாக பாதிக்கப்பட்டனர். ஏராளமான கால்நடைகளும் பட்டினியால் மாண்டன.

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## குறிப்புகள்

## மேற்கோள்கள்
*
*
*
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1837 நிகழ்வுகள்
பகுப்பு:1838 நிகழ்வுகள்
சூரல்

**சூரல்** என்பது முள் இருக்கும் காட்டுப் புதர்ச்செடி. சங்ககால மகளிர் குவித்து விளையாடியதாகக் கூறும் 99 மலர்களில் இதுவும் ஒன்று.

நாட்டுப்புறங்களில் வாழும் மக்கள் சூரல் முள்ளை வெட்டிக் கவைக்கோலில் மாட்டித் துக்கிக் கொண்டுவந்து வேலியாகப் போட்டுக்கொள்வர். 
;பழங்கால நூல்களில் சூரல்
* கடுவன் என்னும் ஆண்குரங்கு ஒன்று சூரல் கோல் ஒன்றைக் கையில் வைத்துக்கொண்டு பாறையில் மாரிக்காலத்தில் கொட்டிக்கிடந்த மலர்மொட்டுகளைப் புடைத்து விளையாடியதாம்.
* ஆற்றுவழிப் பாதையில் சூரல் வேலிபோல் அமைந்திருக்கும் 
* காடுகளைக் கடந்துசெல்ல வழி விடாமல் ஈங்கை முள்ளும், சூரல் முள்ளும் பின்னிப் பிணைந்து கிடக்கும்.
* பாலைநிலச் சூரலில் இருந்துகொண்டு அணில் பிளிற்றும். ஊர்ச்சேவல் இதல் என்னும் காட்டுக்கோழியோடு கூடி விளையாடும்.
## இவற்றையும் பார்க்க
:சங்ககால மலர்கள்
## வெளியிணைப்புகள்
* சூரல்
## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
ஐதரசன் சயனைடு

**ஐதரசன் சயனைடு** (*Hydrogen cyanide*) அல்லது **புரூசிக் அமிலம்** (*Prussic acid*) என்பது HCN    என்ற மூலக்கூற்று வாய்ப்பாட்டைக்  கொன்ட ஒரு வேதிச்சேர்மமாகும். இச்சேர்மம், நிறமற்றதும், அதிக நச்சுத்தன்மை கொண்டதும், எளிதில் தீப்பற்றக் கூடியதுமான திரவமாகும். இத்திரவமானது, அறை வெப்பநிலைக்குச் சற்று அதிகமான வெப்பநிலையிலேயே, அதாவது,  கொதிக்கக் கூடியதாக உள்ளது.  ஐதரசன் சயனைடானது தொழில் முறையில் பெருமளவில் தயாரிக்கப்படுகிறது. பலபடிகளிலிருந்து மருந்தியல் பொருட்கள் வரை பல்வேறு வேதிச்சேர்மங்களின் தயாரிப்பில் மிகவும் மதிப்பு மிக்க முன்னோடிச் சேர்மமாகும்.

## அமைப்பு மற்றும் பொதுவான பண்புகள்
ஐதரசன் சயனைடானது, கார்பன் மற்றும் நைட்ரசன் இவற்றுக்கிடையே முப்பிணைப்பைக் கொண்டுள்ள நேர்கோட்டு வடிவ சேர்மமாகும். ஐதரசன் சையனைடின் ஒரு சிறு தானொத்திய சேர்மம் ஐதரசன் ஐசோ சயனைடு (HNC) ஆகும்.

ஐதரசன் சயனைடு 9.2 என்ற குறைவான காடித்தன்மை எண்ணுடன் மிகக்குறைந்த அமிலத்தன்மை கொண்டதாக இருக்கிறது. இந்த சேர்மம் நீரில் பகுதியளவு அயனியாக்கம் அடைந்து சயனைடு எதிரயனியைத் தருகிறது. நீரில் ஐதரசன் சயனைடு கரைந்த கரைசலானது ஐதரோ சயனிக் அமிலம் என அழைக்கப்படுகிறது. சயனைடு எதிரயனியைக் கொண்ட உப்புகள் சயனைடுகள் என அழைக்கப்படுகின்றன.

## கண்டுபிடிப்பின் வரலாறு

ஐதரசன் சயனைடானது 1704 ஆம் ஆண்டு முதலே நன்கறியப்பட்ட, மூலக்கூறு அமைப்பு அறியப்படாத பிரஷ்யன் நீலம் என்ற நிறமிப்பொருளிலிருந்து முதன்முதலில் பிரித்தெடுக்கப்பட்டது. பிரஷ்யன் நீலத்தின் அமைப்பானது நீரேற்றப்பட்ட பெர்ரிக் பெர்ரோ சயனைடின் விகிதாச்சார வாய்ப்பாட்டைக் கொண்ட ஒரு அணைவுப் பல்லுறுப்பியின் சிக்கலான அமைப்பைக் கொண்டுள்ளது என்பது தற்பொழுது அறியப்படுகிறது. 1752 ஆம் ஆண்டில், பிரெஞ்சு வேதியியலாளர் பியரி மாக்குயெர் என்பவர் பிரஷ்யன் நீலம் என்ற நிறமியானது இரும்பு ஆக்சைடு மற்றும் ஒரு எளிதில் ஆவியாகக்கூடிய பகுதிப்பொருளுமாக மாற்றப்படலாம் என்ற முக்கியமான படிநிலையைக் கண்டறிந்தார். மேலும், இப்பகுதிப்பொருட்கள் கூடி மீண்டும் பிரஷ்யன் நீலத்தை உருவாக்க முடியும் என்பதையும் அவர் கண்டறிந்தார். அன்று அறியப்படாது இருந்த எளிதில் ஆவியாகும் தன்மையுள்ள மற்றுமொரு பகுதிப்பொருளே ஐதரசன் சயனைடாக இன்று அறியப்படுகிறது. பியரி மாக்குயெரின் கண்டுபிடிப்பினைத் தொடர்ந்து, 1782 ஆம் ஆண்டில், சுவீடன் நாட்டு வேதியியலாளர் கார்ல் வில்லியம் ஷீலே என்பவர் பிரஷ்யன் நீலத்திலிருந்து முதன் முதலில் ஐதரசன் சயனைடைத் தயாரித்தார்.

## மேற்கோள்கள்

## வெளியிணைப்புகள்
* Institut national de recherche et de sécurité (1997). "Cyanure d'hydrogène et solutions aqueuses ". *Fiche toxicologique n° 4*, Paris:INRS, 5pp. (PDF file, *in French*)
* International Chemical Safety Card 0492
* Hydrogen cyanide and cyanides (CICAD 61)
* National Pollutant Inventory - Cyanide compounds fact sheet 
* NIOSH Pocket Guide to Chemical Hazards
* European Chemicals Bureau 
* Department of health review 
* OSHA: HCN Health Guidelines 

பகுப்பு:சயனைடுகள்
பகுப்பு:புகையூட்டிகள்
பகுப்பு:ஐதரசன் சேர்மங்கள்
பகுப்பு:கனிம வேதியியல் சேர்மங்கள்
சாரமதி

**சாரமதி** இராகம் கருநாடக இசையில் பயன்படும் இராகங்களில் ஒன்றாகும். 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2ஆவது மேளமாகிய நடபைரவியின் ஜன்னிய இராகம் ஆகும்.

## இலக்கணம்
thumb|right|300px|சாரமதி ஆரோகண சுரங்கள் C யிலிருந்து தொடக்கம்
thumb|right|300px|சாரமதி அவரோகண சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
* இது ஒரு சம்பூர்ண-ஔடவ இராகமாகும்
* இது உபாங்க இராகம் ஆகும்.

## உருப்படிகள்
# கீர்த்தனை: *மோக்சமு கலதா*: தியாகராஜ சுவாமிகள்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996
* டி. எஸ். பார்த்தஸாரதி, "ஸ்ரீ தியாகராஜஸ்வாமி கீர்த்தனைகள்", The Karnatic music book centre, Madras, ஏழாம் பதிப்பு - 1996

பகுப்பு:நடபைரவியின் ஜன்னிய இராகங்கள்
சரசுவதி இராகம்

**சரசுவதி** இராகம் கருநாடக இசையில் பயன்படும் இராகங்களில் ஒன்றாகும். இது 64 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 4 ஆவது மேளமாகிய வாசஸ்பதி இராகத்தின் ஜன்னிய இராகம் ஆகும்.

## இலக்கணம்
thumb|right|300px|சரசுவதி ஆரோகண சுரங்கள் C யிலிருந்து தொடக்கம்
thumb|right|300px|சரசுவதி அவரோகண சுரங்கள் C யிலிருந்து தொடக்கம்

இந்த இராகத்தில் ஷட்ஜம், சதுஸ்ருதி ரிஷபம் (ரி2), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## பயன்படுத்திய [[வாக்கேயக்காரர்]]கள்
*தியாகராஜர்
*சுவாதித் திருநாள் 
*அரிகேசநல்லூர் முத்தையா பாகவதர் 

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

## மேற்கோள்கள்
 

பகுப்பு:வாசஸ்பதியின் ஜன்னிய இராகங்கள்
மோவா

thumb|மோவாவை மனிதர்கள் வேட்டையாடுதல்
**மோவா** *(Moa)* நியூசிலாந்தில் மட்டுமே வாழ்ந்த பறக்கவியலாத பெரிய பறவை. ஐந்நூறு ஆண்டுகளுக்கு முன்னர் இந்த இனம் முற்றிலும் அழிந்து விட்டது. தீவுக்கு வந்த மனிதர்கள் பறக்க இயலாத இப் பறவையை எளிதில் வேட்டையாடி உணவாக்கியதே இப்பறவையின் அழிவுக்கு முக்கியக் காரணம்.

மோவா பறவைப் பேரினத்தில் 11 சிற்றினங்கள் இருந்தன. அவற்றுள் மிகப் பெரியதான டைடார்னிஸ் 230 கிலோ எடையும் 12 அடி உயரமும் கொண்டிருந்தது.

## குறிப்பு

## மேற்கோள்கள்

பகுப்பு:பறக்காத பறவைகள்
பகுப்பு:நியூசிலாந்தின் உயிரினங்கள்
கோயம்புத்தூர் பொறியியல் மற்றும் தொழில்நுட்பக் கல்லூரி

**கோயம்புத்தூர் பொறியியல் மற்றும் தொழில்நுட்பக்கல்லூரி** (*Coimbatore Institute of Engineering and Technology*) தமிழ்நாட்டின் கோவை நகரத்தில் உள்ள ஒரு பொறியியல் கல்லூரியாகும். இது 2001 ஆம் ஆண்டு கோவை கலைமகள் கல்வி அறக்கட்டளையால் தொடங்கப்பட்டது. கோவை நகரிலிருந்து 25 கி.மீ. தொலைவில் உள்ள நரசிப்புரத்தில் இயற்கை எழில்மிக்கச் சூழலில் அமைந்துள்ளது.

## வெளி இணைப்புகள்
* அதிகாரபூர்வ வலைத்தளம்

பகுப்பு:கோயம்புத்தூரிலுள்ள பொறியியல் கல்லூரிகள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
செங்கொடுவேரி

செங்கொடுவேரி (*Plumbago indica*) என்னும் சொல் செந்நிறக் கிளைகளையும், செங்குத்துக் கிளைகளையும் குறிக்கும்.

;சங்ககால விளையாட்டு
:சங்ககால மகளிர் குவித்து விளையாடியதாகச் சொல்லப்படும்  99 மலர்களில் செங்கோடு என்பதும் ஒன்று.
;செங்கோட்டு மலரின் பயன்பாடு
:யாழைச் சித்திர வேலைப்பாடு அமைந்த துணிப்பையில் வைத்திருந்தனர். அத்துடன் அதற்குச் செங்கோடு என்னும் மலரையும் சாத்தியிருந்தனர்.
;செங்கோட்டு மலர்
:நொச்சி செங்குத்து வலார்களைக் கொண்டு செங்கோடாக வளரும். இதன் பூவே செங்கோட்டு மலர். இக்காலத்தில் கொசுக்கள் அண்டாமல் இருக்க நொச்சி இலைகளை அருகில் போட்டுக்கொண்டு உறங்குவர். அக்காலத்தில் யாழ்ப்பையை அந்துப் பூச்சிகள் அண்டாமல் இருக்க இந்தச் செங்கோட்டு மலர்கள் சிலவற்றையும் பயன்படுத்தியிருக்கிறார்கள். 
;குறிப்பு
: செங்கோடு வேரி
:இந்த இரண்டு மலர்களைச் 'செங்கோடுவேரி' என ஒரே மலராக எடுத்துக்கொள்கின்றனர். அவை ஒருசொல்லாக வரின் 'செங்கோட்டுவேரி' என வருவது தமிழ்நெறி என்பதைச் சான்று காட்டப்பட்டுள்ள சிலப்பதிகார மேற்கோளால் உணர்ந்துகொள்ள வேண்டும். 
 
## மேலும் பார்க்க
:சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இந்தோனேசியத் தாவரங்கள்
பகுப்பு:பிலிப்பீனியத் தாவரங்கள்
பகுப்பு:தமிழ்நாட்டின் தாவரங்கள்
தொடர்கதை

ஒரு நீண்ட கதை, சில அல்லது பல அத்தியாயங்களாக ஒரு பத்திரிகையில் அல்லது தொலைக்காட்சியில் தொடர்ந்து வெளிவந்தால் **தொடர்கதை** என்றழைக்கப்படும்.

## வகைகள்
# குடும்பக் கதைகள்
# வரலாற்றுக் கதைகள்
# அறிவியல் கதைகள்
# துப்பறியும் கதைகள்
# மர்மக் கதைகள்
# ஆன்மிகக் கதைகள்
# சிறுவர் கதைகள் 

## தன்மை
பெரும்பாலும் வாரப்பத்திரிகைகள் தொடர்கதையை வெளியிடுகின்றன. மிக அபூர்வமாக நாளிதழ்கள் தொடர்கதையை வெளியிடலாம். தினத்தந்தியில் வெளிவந்த கன்னித் தீவு எனும் சித்திரத் தொடர்கதை இதற்கு உதாரணமாகும்.

## சிறப்பு
பிரபல எழுத்தாளர்கள் எழுதும் தொடர்கதைகள், கதை முடிந்து சில காலத்திற்குப் பிறகோ அல்லது பிற்காலத்திலோ புத்தகவடிவில் வெளியிடப்படலாம். பத்திரிகைகளில் வந்த சில தொடர்கதைகள், திரைப்படவடிவமும் பெற்றுள்ளன.

### தமிழில்
கல்கியால் எழுதப்பட்ட தொடர்கதைகள், புத்தகவடிவம் பெற்றன.

சுஜாதாவால் எழுதப்பட்ட 'விக்ரம்' எனும் தொடர்கதை திரைப்படமாக தயாரித்து வெளியிடப்பட்டது. 

## மேற்கோள்கள்
 

பகுப்பு:புனைவு
பகுப்பு:கதை
மின்னளவைமானி

**மின்னளவைமானி** (Voltameter)  அல்லது  **கூலம்பளவி** அல்லது வோல்டாமானி என்பது ஓர் அறிவியல் அளவி ஆகும்.  இது மின்சாரத்தின் அளவை,அதாவது (மின்னூட்டத்தை) அளக்கப் பயன்படுகிறது. மின்சார அளவின் SI அலகு கூலம்பு ஆகும்.

வோல்டாமானியை வோல்ட்டளவியுடன் அதாவது மின்னழுத்த அளவியுடன் குழப்பிக் கொள்ள கூடாது. வோல்ட்டளவி மின்னிலையை அல்லது மின்னழுத்தத்தை அளக்கிறது. மின்னிலைக்கான SI அலகு வோல்ட் ஆகும்.

## வோல்டாமானி வகைகள்

வோல்டாமானி என்பது ஒரு மின்னாற்பகுப்புக் கலம் ஆகும்.குறிப்பிட்ட நேரத்தில் எதிர்முனையில் படியும்/விடுபடும் தனிமத்தின் எடையைக் கண்டறிந்து அளவீடு எடுக்கப்படும்.

வெள்ளி மின்னளவைமானி, செம்பு மின்னளவைமானி, பாதரச மின்னளவைமானி எனப் பலவகை மின்னளவைமானிகள் உள்ளன.

### வெள்ளி வோல்டாமானி

இது மிகவும் துல்லியமான வகையாகும். இதில் வெள்ளி நைட்ரேட்டுக் கரைசலில் இரண்டு வெள்ளித் தட்டுகள் வைக்கப்பட்டிருக்கும்.  இதில் மின்னோட்டம் பாயும்போது நேர்முனையில் உள்ள வெள்ளி கரைந்து எதிர்முனையில் சென்று படியும்.  செய்முறையின் தொடக்கத்தில்  எதிர்முனையின் பொருண்மை கண்டறியப்படும். பிறகு குறிப்பிட்ட நேரம் மின்னோட்டத்தைப் பாயவிட்டு மறுபடியும் எதிர்முனையின் பொருண்மை கண்டறியப்படும்.

### செம்பு வோல்டாமானி

நெர்முனையும் எதிர்முனையும் செம்பாலான தட்டுகள் அமைவதைத் த்விர மற்றபடி இது வெள்ளி வோல்டாமானியை ஒத்த்தே. இதில் கந்தக அமிலமூட்டிய செம்புச் சல்பேட்டுக் கரைசல் பயன்படும். இது வெள்ளி வோல்டாமானியை விட விலை மலிவானது. அதேபோல, இதன் துல்லியமும் குறைவானதே.

### கந்தக அமில வோல்டாமானி

இது நேர்முனையும் எதிர்முனையும் பிளாட்டினம் தட்டுகளும் கரைசல் நீர்த்த கந்தக அமிலமும் கொண்டது. இதில் எதிர்முனையில் நீரகம் விடுபடுகிறது. இந்த நீரகம் அளவீடு செய்த குழலில் திரட்டப்படுகிறது. பிறகு அதன் பருமன் கண்டறியப்படுகிறது.இப்பருமனின் மதிப்பு செந்தர அழுத்த்த்துக்கும் வெப்பநிலைக்கும்  மாற்றப்படுகிறது. பருமனில் இருந்து அதன் பொருண்மை கணக்கிடப்படுகிறது. இது ஃஓப்மன் வோல்டாமானி எனவும் அழைக்கப்படுகிறது.

### இதள் (பாதரச) வோல்டாமானி

காண்க, இதள் கூலம்பளவி

## பெயரின் வரலாறு

பாரடே இந்த ஆய்கருவியை *வோல்ட்டா மின்னளவி* என அழைத்தார். இதைப் பின்னர் டேனியல் *வோல்டாமானி* என அழைத்தார்.

## மேலும் காண்க

* கூலம்பளவியல்

## தகவல் வாயில்கள்

* *Practical Electricity* by W. E. Ayrton and T. Mather, published by Cassell and Company, London, 1911, pp 12–26

## மேற்கோள்கள்

பகுப்பு:அளவைக் கருவிகள்
பகுப்பு:மின்வேதிப் பகுப்பாய்வுக் கருவிகள்
உருசியப் புரட்சி, 1905

**1905 ஆம் ஆண்டு ரஷ்யப் புரட்சி** (Revolution of 1905) அல்லது **முதல் ரஷ்யப் புரட்சி** என்பது 1905 ஆம் ஆண்டில் உருசிய மன்னன் இரண்டாம் நிக்கலாஸ் தலைமையிலான முடியாட்சி அரசான ரஷ்யப் பேரரசுக்கு எதிராக உருசியா முழுவதும் ஏற்பட்ட தொடர் அரசியல் எழுச்சி மற்றும் மக்கள் கிளர்ச்சிகளைக் குறிக்கும். ரத்த ஞாயிறு என வர்ணிக்கப்படும் படுகொலைச் சம்பவத்தை அடுத்து அமைதிப் பேரணி பெரும்புரட்சியாக வெடித்தது. இருந்தபோதிலும் ரஷ்ய பேரரசு அரசாங்க நடவடிக்கைகளால் இந்த புரட்சி நசுக்கப்பட்டதுடன் ஜார் மன்னரின் சர்வாதிகாரம் அதிகமாக வழிவகுத்தது. டூமாவின் அதிகாரங்கள் ஒரு வரைமுறைக்குள் கொண்டுவரப்பட்டன. 1832 ஆம் ஆண்டு அடிப்படை விதிகள் பெரும்பகுதி திருத்தம் செய்யப்பட்டு *அரசியல் சாசனம் 1906* என்னும் பெயரில் புதிதாக ஏற்றுக்கொள்ளப்பட்டன.

## மேற்கோள்கள்

பகுப்பு:உருசியப் புரட்சி
பகுப்பு:1905 நிகழ்வுகள்
மதன்

**மதன்** என்ற பெயரிலுள்ள கட்டுரைகள்,

## நபர்கள்

#மதன் (விடுதலை புலி).
#மதன் என்கிற கோவிந்த குமார் - தமிழ்நாட்டு இதழாளர், கேலிச் சித்திரக்காரர் மற்றும் சினிமா விமர்சகர்.
திரைப்படநுட்பத் திறவோர் குழு

**திரைப்படநுட்பத் திறவோர் குழு** (முக்கிய முதலெழுத்துகளின் சுருக்கமாக **திபதிகு**) என்று தமிழில் அழைக்கப்படும் *மோசன் பிக்சர்சு எக்ஃசுபெர்ட்டுக் குரூப்பு* (**M**otion **P**icture **E**xperts **G**roup, MPEG) என்னும் அமைப்பானது ஒலி, ஒளி சார்ந்த எண்ணிமத் தரவுளை எவ்வாறு அதிகம் தரம் மாறாமல் சுருக்கலாம் என்று ஆய்ந்து சீர்தரங்கள் வழங்கும் ஒரு திறவோர்கள் குழு ஆகும். இது ஐஎசுஓ எனப்படும் சீர்தரத்துக்கான அனைத்துலக நிறுவனம், ஐஇசி (IEC) என அழைக்கப்படும் அனைத்துலக மின்நுட்ப ஆணைக்குழு ஆகியவை இணைந்து அமைத்த ஒரு திறவோர் குழுவாகும். இந்தத் **திபதிகு** என்னும் அமைப்பானது, 1988 ஆம் ஆண்டு நிப்பான் டெலிகிராஃவு டெலிபோன் (NTT) நிறுவனத்தைச் சேர்ந்த சப்பானியர் இரோசி யசூடா என்பவரும் இலியோனார்டோ சியாரிலியோன் என்னும் இத்தாலியரும் சேர்ந்து எடுத்த முன்னெடுப்புகளின் பயனாக உருவாயிற்று. திபதிகு-வின் முதல் கூட்டம் மே 1988 இல் கனடாவின் தலைநகரான ஆட்டவாவில் நடந்தது. 2005 ஆம் ஆண்டளவில், திபதிகு-வின் கூட்டங்கள் ஒவ்வொன்றிலும் ஏறத்தாழ 350 உறுப்பினர்கள், தொழில்நிறுவனங்களில் இருந்தும் பல்கலைக்கழகங்களில் இருந்தும், ஆய்வகங்களில் இருந்தும் வந்திருந்தவர்கள், பங்குகொள்கின்றனர்..

## மேற்கோள்களும் அடிக்குறிப்புகளும்


பகுப்பு:திரைப்பட நிகழ்பட நுட்பங்கள்
பகுப்பு:கணினி கோப்பு வடிவுருக்கள்
பகுப்பு:பணிக்குழுக்கள்
பகுப்பு:திபதிகு

.
பிராசவில்லி

**பிராசவில்லி** அல்லது **பிராசவில்** (), கொங்கோ குடியரசின் தலைநகரமும் மிகப்பெரிய நகரமும் ஆகும். இது கொங்கோ ஆற்றங்கரையில் அமைந்துள்ளது. 2001 மக்கட்தொகைக் கணக்கெடுப்பின் படி நகர மக்கட்தொகை 1,018,541 ஆகும். புறநகர்ப் பகுதியை உள்ளடக்கினால் இது ஏறத்தாழ 1.5 மில்லியன் ஆகும். ஏறத்தாழ 10 மில்லியன் மக்கட்தொகை கொண்ட கொங்கோ மக்களாட்சிக் குடியரசின் தலைநகரான கின்ஷாசா கொங்கோ ஆற்றின் மறுகரையில் உள்ளது. நாட்டின் மூன்றிலொரு பங்கு மக்கள் இந்நகரிலேயே வசிக்கின்றனர். விவசாயம் சாராத தொழிற்துறைகளின் 40% ஆன பணியாளர்கள் இந்நகரிலேயே பணியாற்றுகின்றனர்.

## மேற்கோள்கள்


பகுப்பு:கொங்கோ
பகுப்பு:ஆப்பிரிக்கத் தலைநகரங்கள்
இரத்த ஞாயிறு (1905)

[thumb|250px|<center>[குளிர்கால அரண்மனைக்கு ஆர்பாட்டக்காரர்கள் திரண்டுசெல்லுதல்]]
**இரத்த ஞாயிறு** (*Bloody Sunday*) அல்லது **சிவப்பு ஞாயிறு** (*Red Sunday*, ) என்பது  ஞாயிற்றுக்கிழமை உருசியாவின் சென் பீட்டர்ஸ்பேர்க் நகரில் இடம்பெற்ற கொடூர படுகொலைகளைக் குறிக்கிறது. கியோர்கி கேப்போன் பாதிரியார் தலைமையில் இடம்பெற்ற ஓர் ஆர்ப்பாட்டத்தின் போது அரசுப் படைத்துறையினர் மேற்கொண்ட துப்பாக்கிச் சூட்டில் ஆயிரக்கணக்கானோர் உயிரிழந்தனர். 30,000 இற்கும் அதிகமான ஆர்ப்பாட்டக்காரர்கள் அன்றைய சார் மன்னர் இரண்டாம் நிக்கலாசுவிடம் விண்ணப்பம் ஒன்றைக் கையளிப்பதற்காக அவர் தங்கியிருந்த குளிர்கால அரண்மனைக்கு சென்ற போதே அவர்கள் மீது தாக்குதல் நடத்தப்பட்டது. அமைதிப் பேரணியின் மீது இராணுவம் நடத்திய கொலைவெறி தாக்குதலில் பலர் கொல்லப்பட்டனர். இறந்தவர்களின் எண்ணிக்கை அரசின் கணக்குப்படி 96 பேர். ஆனால் போராட்டக்காரர்கள் கணக்குப்படி 4000 பேருககும் அதிகமானோர் இறந்ததாக கருதப்படுகிறது. 

இச்சம்பவம் உருசிரப் பேரரசின் ஆட்சியாளருக்கு எதிராக மக்கள் திரண்டெழ வழிவகுத்தது. நாட்டின் தொழிற்துறைப் பகுதிகளில் வேலை நிறுத்தங்களும், போராட்டங்களும் இடம்பெற்றன. இச்சம்பவம் 1905 உருசியப் புரட்சிக்கும் முதற்படியாக அமைந்ததாக வரலாற்றாளர்கள் கருதுகின்றனர். 1905 புரட்சியுடன் சேர்ந்து 1917 புரட்சிக்கும் இந்நிகழ்வு மூக காரணமாக அமைந்தது என வரலாற்றாளர் லயனல் கோச்சன் என்பவர் தனது *உருசியாவில் புரட்சி 1890-1918* என்ற நூலில் கூறியுள்ளார்.

## மேற்கோள்கள்

பகுப்பு:உருசியாவின் வரலாறு
பகுப்பு:படுகொலைகள்
பகுப்பு:1905 நிகழ்வுகள்
செருவிளை

**செருவிளை** (*Clitoria ternatea var. albiflora Voigt*) என்பது கருவிளைத் தாவரத்தின் துணை இணமாகும். கருவிளை நீல நிறச் சங்குப்பூக்களை உற்பத்தி செய்யும். இது சங்ககாலம் தொட்டுத் தமிழகத்தில் காணப்படும் மலர்களில் ஒன்று. மகளிர் 99 வகையான மலர்களைத் தொகுத்து விளையாடிய செய்தியைக் குறிப்பிடும் குறிஞ்சிப்பாட்டு என்னும் சங்கநூல் இந்த மலரையும் தொகுத்து விளையாடியதாகக் குறிப்பிடுகிறது.

## இவற்றையும் காண்க
:சங்ககால மலர்கள்

## மேற்கோள் குறிப்பு

பகுப்பு:குறிஞ்சிப் பாட்டில் வரும் மலர்கள்
சந்தானமஞ்சரி

**சந்தானமஞ்சரி** இராகம் கருநாடக இசையில் பயன்படும் இராகங்களில் ஒன்றாகும். இது 67வது மேளகர்த்தா இராகமாகிய, "ஆதித்ய" என்றழைக்கப்படும் 12வது சக்கரத்தின் முதலாவது மேளமாகிய சுசரித்ராவின் ஜன்னிய இராகம் ஆகும்.

## இலக்கணம்
thumb|right|300px|சந்தானமஞ்சரி ஆரோகணச் சுரங்கள் C யிலிருந்து தொடக்கம்
thumb|right|300px|சந்தானமஞ்சரி அவரோகணச் சுரங்கள் C யிலிருந்து தொடக்கம்

* இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.
* இது ஒரு ஷாடவ-ஷாடவ இராகமாகும்
* இது உபாங்க இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:சுசரித்ராவின் ஜன்னிய இராகங்கள்
ஞாழல்

**ஞாழல் மரம்**, **பொன்னாவரசு** அல்லது **புலிநகக் கொன்றை** (ஆங்கிலத்தில் *tigerclaw tree*; *Cassia Sophera* / *Senna sophera*) என்னும் பெயர் கொண்டு விளங்குகிறது. இதன் பூக்கள் ஐயவி என்னும் வெண்சிறு கடுகு போல் இருக்கும்.

எல்லா நிலங்களிலும் பூக்கும் என்றாலும் நெய்தல் நிலத்தில் மிகுதி. 
:கானலில் பூக்கும். 
:மணிபல்லவத்தீவில் கடலோரம் இருந்த இலஞ்சியில் ஞாழலும் பூத்திருந்தது 
:உடன் வளரும் மரங்கள் - செருந்தி   புன்னை   தாழை  மா 

## நிறம்
இரு நிறங்களில் பூக்கும் 
:பொன்னிறத்தில் பூக்கும்.,  காதலன் பிரிவால் காதலி மேனியில் ஞாழல் பூப்போல பசப்பு தோன்றிற்றாம்  
:செந்நிற ஞாழலின் கிளைகள் கருநிறம் கொண்டவை.  ஞாழல் ஏனோன்(சாமன்) நிறத்தில் (செந்நிறத்தில்) பூக்கும்,

## மணம்
:ஞாழல் மணம் கமழும் நறுமலர் 

## சூடும் பூ
:குறிஞ்சிநில மகளிர் ஞாழல் மலர்க் கொத்தைக் கூந்தலில் சூடிக்கொள்வர்.  
:மகளிர் விரும்பிச் சூடுவதால் இதற்குக் ‘குமரிஞாழல்’ என்னும் பெயர் உண்டு.  
:இதனால் கன்னிஞாழல் என்னும் பெயரும் உண்டு.  :மீனவர் நிலப்பூ ஞாழலையும், நீர்ப்பூ நீலத்தையும் தலையில் சூடிக்கொள்வர்.  ஞாழலையும், நெய்தலையும் சூடிக்கொள்வர்.

## பூ விளக்கம்
ஞாழல் மலருக்குத் தரப்பட்டுள்ள அடைமொழிகள் ஞாழலின் தன்மையை உணர்த்துகின்றன. 
:சிறு வீ ஞாழல்   
:நறுவீ ஞாழல்  
:நறுமலர் ஞாழல்   
:பன்மாண் புதுவீ ஞாழல்   
:பசுநனை ஞாழல்   
:தண்ணிய கமழும் ஞாழல்   
:நனைமுதிர் ஞாழல் சினைமருள் திரள்வீ   
:இணர் ததை ஞாழல்  
:குவி இணர் ஞாழல்  
:தெரியிணர் ஞாழல் 

## பயன்பாடு
* ஞாழலால் தழையாடை புனைவர். 
* ஞாழல் மரத்தில் தாழைநார்க் கயிற்றில் ஊஞ்சல் ஆடினர். 
* கடலாடு மகளிர் ஞாழலைக் கொய்துகொண்டு சென்று விளையாடுவர்.  
* ஞாழலில் கடற்காக்கைகள் கூடு கட்டும். 
* ஞாழல் சங்ககால மகளிர் குத்து விளையாடிய பூக்களில் ஒன்று. 
* வையையாறு அடித்துக்கொண்டு வந்த மலர்களில் ஞாழலும் ஒன்று.

## இவற்றையும் காண்க
*சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:மலர்கள்
பகுப்பு:மூலிகைகள்